Държавен вестник, бр. 6, 2017 г., стр. 9

БРОЙ  6	
Д Ъ Р Ж А В Е Н  В Е С Т Н И К 	
СТР.  9  
(4) За целите на изчисляване на резервите 
по задължителна застраховка „Гражданска 
отговорност“ на автомобилистите застрахо­
вателите, които нямат надеждни пригодни 
и пълни данни, използват пазарни данни.
Ч А С Т  В Т О Р А
ИЗИСКВАНИЯ КЪМ ЗАДЪЛЖИТЕЛНОТО 
СЧЕТОВОДНО ОТЧИТАНЕ
Г л а в а  т р е т а
ФИНАНСОВИ ОТЧЕТИ НА ЗАСТРАХОВА­
ТЕЛИТЕ И ПРЕЗАСТРАХОВАТЕЛИТЕ
Раздел І
Общи изисквания към финансовите отчети 
на застрахователите
Годишно финансово отчитане
Чл. 32. Застрахователите и презастрахо­
вателите изготвят годишен финансов отчет 
и годишни справки, доклади и приложения, 
като елементите и тяхното съдържание са 
съгласно тази наредба. 
Общи разпоредби
Чл. 33. (1) Годишният индивидуален отчет 
и консолидиран финансов отчет включват 
следните съставни части:
1. отчет за финансовото състояние;
2. отчет за печалбата или загубата и другия 
всеобхватен доход;
3. отчет за промените в собствения ка­
питал;
4. отчет за паричния поток;
5. приложение (пояснителни бележки към 
финансовия отчет).
(2) Отчетите по ал. 1 включват съставните 
части по ал. 1, т. 1 – 4, изготвени при усло­
вията и по реда на Закона за счетоводството, 
МСС/МСФО и тази наредба, като за тях не 
е задължително прилагането на формата 
съгласно приложение № 1.
(3) Годишните справки и другите пери­
одични отчети и справки по чл. 126, ал. 1, 
т. 2 – 4 от Кодекса за застраховането включват 
частите по ал. 1, т. 1 – 3, изготвени при усло­
вията и по реда на Закона за счетоводството, 
МСС/МСФО и тази наредба, като за тях се 
прилага и формата съгласно приложение № 1. 
(4) Съдържанието на отчетите по ал. 1 и 
годишните справки не може да се различава.
(5) За неуредените в наредбата въпроси 
застрахователите прилагат МСС/МСФО.
Форма и съставни части на отчета за финан­
совото състояние и на отчет за печалбата или 
загубата и другия всеобхватен доход
Чл. 34. (1) Формата на съставните части 
по чл. 33, ал. 3 е едностранна и се представя 
съгласно структурата, определена в приложе­
ние № 1.1 и приложение № 1.2.
(2) Поредността на статиите в съставните 
части по чл. 33, ал. 3 следва реда, който е 
определен в приложенията.
(3) Формата и структурата на съставните 
части по чл. 33, ал. 1, т. 1 – 4 може да се 
отклонява от структурата, определена в при­
ложение № 1.1 и приложение № 1.2.
Структура на отчета за финансовото състо­
яние (счетоводния баланс)
Чл. 35. (1) Отчетът за финансовото със­
тояние съдържа систематизирана счетоводна 
информация по раздели, групи и статии съ­
гласно схемата, представена в приложение 
№ 1.1, и съобразно специалните изисквания 
към тях.
(2) Позициите в отчета за финансовото 
състояние се означават, както следва: раз­
делите – с букви, групите – с римски цифри, 
а статиите – с арабски цифри.
(3) В раздел А от актива на отчета за 
финансовото състояние се посочва размерът 
на нематериалните активи, като отделно се 
показват разходите за учредяване и поло­
жителната репутация, доколкото активът е 
придобит възмездно. 
(4) В раздел Б.I задължително се посочват 
отделно използваните за собствени нужди 
земи и сгради. 
(5) В раздел Г от актива на отчета за фи­
нансовото състояние се посочват вземанията 
на застрахователя, в т. ч. отделно се пред­
ставят сумите, дължими от предприятия, в 
които застрахователят има дялово участие.
(6) В разделите от актива на отчета за 
финансовото състояние се посочва поотделно 
информация за всяка една от групите.
Изключение от задължението за оповестяване 
на позиции, които не са включени в отчета за 
финансовото състояние
Чл. 36. Задължението за оповестяване в 
пояснителните бележки към финансовия отчет 
на общия размер на всички финансови задъл­
жения, гаранции или непредвидени разходи, 
които не са включени в отчета за финансовото 
състояние, с означение на характера и фор­
мата на предоставените вещни обезпечения, 
както и на задълженията, свързани с пенсии, 
и задълженията към свързани или асоциирани 
предприятия, които се посочват отделно, не 
се прилага спрямо задълженията, свързани 
със застрахователна дейност. 
Отчет за печалбите и загубите
Чл. 37. (1) Застрахователите, получили 
лиценз за извършване на дейност по общо 
застраховане, попълват частта от отчета за 
печалбите и загубите, представена в раздел I 
„Технически отчет – общо застраховане“.